b"\n_START_ARTICLE_\nKatherine Heigl\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nKatherine Marie Heigl se je rodila v Washingtonu, D.C. kot h\xc4\x8di mame Nancy, mened\xc5\xbeerke in o\xc4\x8deta Paula Heigla, finan\xc4\x8dnega izvr\xc5\xa1ilnika in ra\xc4\x8dunovodje. Ima nem\xc5\xa1ke in irske korenine, vzgojena pa je bila kot pripadnica Cerkve Jezusa Kristusa svetih iz poslednjih dni. Je najmlaj\xc5\xa1a izmed \xc5\xa1tirih otrok (ima sestro Meg, brata Holta in pokojnega brata Jasona). Katherine Heigl je \xc5\xbeivela v Virginiji in nato Denverju, preden se je dru\xc5\xbeina ustalila v Connecticutu, kamor so se priselili v veliko, staro, viktorijansko kmetijo v bogato mesto blizu New Canaana, kjer je pre\xc5\xbeivela ve\xc4\x8dino svojega otro\xc5\xa1tva._NEWLINE_V letu 1986 je njen starej\xc5\xa1i brat Jason umrl zaradi po\xc5\xa1kodb, ki jih je utrpel v prometni nesre\xc4\x8di, ko ga je vrglo iz zadnjega dela kamiona, v katerem so se s so\xc5\xa1olci iz srednje \xc5\xa1ole peljali na kosilo. Po smrti se je dru\xc5\xbeina odlo\xc4\x8dila darovati njegove organe. Kakorkoli \xc5\xbee, njeni star\xc5\xa1i so se odcepili od Cerkve Jezusa Kristusa svetih iz poslednjih dni (njena mama je luteranka, njen o\xc4\x8de pa katolik). Katherine Heigl danes mo\xc4\x8dno podpira darovanje organov. Kljub temu, da ni ve\xc4\x8d\xc2\xa0\xc2\xbbtrdno prepri\xc4\x8dana Mormonka\xc2\xab, pravi, da upa, da bo\xc2\xa0\xc2\xbbna\xc5\xa1la svojo pot nazaj, ko bom malo starej\xc5\xa1a in malo manj sebi\xc4\x8dna.\xc2\xab\n_START_SECTION_\nZgodnje delo (1986 - 1998)\n_START_PARAGRAPH_\nKo je bila Katherine Heigl stara devet let, se je njena teta odlo\xc4\x8dila obiskati dru\xc5\xbeino in posneti nekaj fotografij. Po tem, ko se je vrnila nazaj v New York, je s privolitvijo njenih star\xc5\xa1ev fotografije poslala mnogim modnim agencijam. V nekaj tednih je Katherine Heigl kot otro\xc5\xa1ki fotomodel podpisala pogodbo z agencijo Wilhelmina Models. Kmalu za tem jo je stranka agencije najela, da je posnela reklamo za neko revijo, kar je bilo njeno prvo delo. V tistem \xc4\x8dasu je za\xc4\x8dela pozirati za kataloge, kot sta Sears in Lord & Taylor, s \xc4\x8dimer je zaslu\xc5\xbeila 75 $ na uro. Na nacionalni televiziji se je prvi\xc4\x8d pojavila v reklami za kosmi\xc4\x8de Cheerios._NEWLINE_Prvi\xc4\x8d je v filmu zaigrala leta 1992, ko je posnela film That Night. Kot Christina Sebastian v filmu Stevena Soderbergha o veliki depresiji, King of the Hill, nato pa je leta 1994 dobila svojo prvo glavno vlogo v komi\xc4\x8dnem filmu Moj o\xc4\x8de heroj. Med tem \xc4\x8dasom je Katherine Heigl nadaljevala s \xc5\xa1olanjem na \xc5\xa1oli New Canaan High School, kjer je svojo igralsko kariero in kariero fotomodela usklajevala z akademskim izobra\xc5\xbeevanjem. V zadnjem letu \xc5\xa1olanja je opustila \xc5\xa1olanje na \xc5\xa1oli New Canaan High School, da bi se osredoto\xc4\x8dila na svojo kariero v Hollywoodu._NEWLINE_V letu 1995 je zaigrala v akcijskem trilerju Stevena Seagala, imenovanem Oblegani 2. Zaigrala je \xc5\xa1estnajstletno potnico na vlaku, ki skupaj s svojim stricem Caseyjem Rybackom (Seagal) \xc5\xbeeli obiskati grob svojega mrtvega o\xc4\x8deta, biv\xc5\xa1ega \xc4\x8dlana SEAL-a. Ve\xc4\x8dina zgodbe se dogaja na vlaku, ki so ga pla\xc4\x8danci ugrabili v Koloradu, njo pa obdr\xc5\xbeijo za talko. Ve\xc4\x8dinoma so poleg nje v filmu igrali Morris Chestnut, Sandra Taylor in Everett McGill._NEWLINE_Kljub temu, da se je \xc5\xbeelela osredoto\xc4\x8diti na igranje, je ve\xc4\x8dkrat posnela tudi fotografije kot fotomodel in se redno pojavljala v revijah, kot je Seventeen. Dobila je glavno vlogo v Disneyjevem televizijskem filmu Wish Upon a Star iz leta 1996. V istem letu sta se star\xc5\xa1a Katherine Heigl lo\xc4\x8dila in njena mama je zbolela za rakom. Po tem, ko je leta 1997 kon\xc4\x8dala srednjo \xc5\xa1olo, sta se z mamo preselili v \xc5\xa1tiri-sobno stanovanje v Malibu Canyonu, Los Angeles, njena mama pa je postala tudi njen mened\xc5\xbeer_NEWLINE_Leta 1998 je s Petrom Fondo zaigrala v razli\xc4\x8dici Shakespearove igre Vihar, sneman med ameri\xc5\xa1ko dr\xc5\xbeavljansko vojno. Kasneje tistega leta je dobila vlogo v grozljivem filmu z naslovom Bride of Chucky.\n_START_SECTION_\nVzpon k slavi (1999 - 2004)\n_START_PARAGRAPH_\nv letu 1999 je Katherine Heigl prejela veliko pozornosti s strani javnosti, ko je sprejela vlogo Isabel Evans v znanstveno-fantansti\xc4\x8dni televizijski seriji Roswell. Njen lik se je v seriji redno pojavljal med drugo in tretjo sezono. Katherine Heigl je od\xc5\xa1la na avdicijo za vse tri \xc5\xbeenske vloge (poleg Isabel Evans \xc5\xa1e za vloge likov Shiri Appleby in Majandre Delfino), preden so jo kon\xc4\x8dno izbrali za Isabel, vesoljko v \xc4\x8dlove\xc5\xa1kem telesu._NEWLINE_Katherine Heigl se je kasneje pojavljala v revijah, kot so Life, TV Guide, FHM in Teen. Pojavila se je na koledarih revij FHM in Maxim, FHM-jevem seznamu\xc2\xa0\xc2\xbb100 najprivla\xc4\x8dnej\xc5\xa1ih \xc5\xbeensk na svetu\xc2\xab\xc2\xa0in v Maxim-ovi galeriji Girls of Maxim Gallery. Maja 2009 ji je revija Maxim dodelila dvanajsto mesto na seznamu\xc2\xa0\xc2\xbb100 najprivla\xc4\x8dnej\xc5\xa1ih \xc5\xbeensk\xc2\xab, bralci revije FHM pa so jo izglasovali za devetnajsto najprivla\xc4\x8dnej\xc5\xa1o \xc5\xbeensko na svetu._NEWLINE_Med tem, ko je snemala serijo Roswell, se je Katherine Heigl pojavila tudi v filmih, kot so 100 deklet, neodvisni film iz leta 2001, Valentine, grozljivki, v kateri sta poleg nje zaigrala tudi David Boreanaz in Denise Richards._NEWLINE_Katherine Heigl je sprejela vlogo v Ground Zero, televizijskem trilerju, za katerega je bil izid na\xc4\x8drtovan v jeseni tistega leta. Temeljil je na romanu Jamesa Millsa, The Seventh Power, ki je iz\xc5\xa1el spomladi 2001. Zaigrala je brilijantno in politi\xc4\x8dno-usmerjeno \xc5\xa1tudentko kolid\xc5\xbea, ki pomaga graditi jedersko napravo, ki ponazarja potrebo po spremembi v nacionalnih prednostnih nalogah. Naprava pristane v rokah teroristov, saj jih izda eden izmed \xc5\xa1tudentov. Kakorkoli \xc5\xbee, po teroristi\xc4\x8dnih napadih 11. septembra 2001 so snemanje ukinili, saj naj bi bila zgodba neprimerna. Leta 2003 so za\xc4\x8deli snemati novo razli\xc4\x8dico filma in sicer pod naslovom Critical Assembly. Po napadih je Katherine Heigl posnela javno slu\xc5\xbebeno izjavo za ameri\xc5\xa1ki Rde\xc4\x8di kri\xc5\xbe, da bi pomagala zbirati denar za pomo\xc4\x8d \xc5\xbertvam napada._NEWLINE_V letu 2003 se je pojavila treh televizijskih filmih. Na zvrst grozljivk se je vrnila s filmom Evil Never Dies, moderno verzijo Frankensteina, v kateri je poleg nje igral tudi Thomas Gibson. V filmu Ljubezen v preriji za Hallmark Entertainment je Katherine Heigl zaigrala Marty Claridge, mlado, nose\xc4\x8do \xc5\xbeensko, ki potuje proti zahodu. (Naslednje leto je kot Marty nastopila tudi v nadaljevanju filma, Love's Enduring Promise.) Zaigrala je Isabello Linton v MTV-jevi moderni verziji knjige Viharni vrh Emily Bront\xc3\xab. V oktobru 2003 je poleg Johnnyja Knoxvillea zaigrala v komediji bratov Farrelly, Prevaranta na olimpijadi, ki je iz\xc5\xa1el decembra 2005. Katherine Heigl je kot Romy zaigrala v televizijskem filmu Romy and Michele: In the Beginning, nadaljevanju filma Romy and Michele's High School Reunion iz leta 1997.\n_START_SECTION_\nPreboj (2005 - danes)\n_START_PARAGRAPH_\nV letu 2005 je bila Katherine Heigl izbrana za svojo do danes najuspe\xc5\xa1nej\xc5\xa1o vlogo, vlogo dr. Isobel \xc2\xbbIzzie\xc2\xab Stevens v televizijski seriji Talenti v belem, ABC-jevi televizijski drami. Serija, v kateri so jo originalno predstavili kot zamenjavo v sredini sezone, je postala zelo uspe\xc5\xa1na in \xc5\xa1e vedno velja za eno izmed najuspe\xc5\xa1nej\xc5\xa1ih serij. Istega leta je dobila stransko vlogo v neodvisnem filmu Stranski u\xc4\x8dinki, ki je govoril o tr\xc5\xbeenju v farmacevtski industriji. Pozno leta 2006 je bila Katherine Heigl nominirana za nagrado Zlati globus v kategoriji za\xc2\xa0\xc2\xbbnajbolj\xc5\xa1o stransko igralko v seriji, mini-seriji ali televizijskem filmu\xc2\xab\xc2\xa0za svoje delo pri seriji Talenti v belem. Leta 2006 je posnela film Napumpana, komedijo scenarista in re\xc5\xbeiserja Judda Apatowa, v katerem so poleg nje zaigrali tudi Seth Rogen, Paul Rudd, in Apatowova \xc5\xbeena, Leslie Mann. Ob izidu junija 2007 je film prejel izredno dobre ocene s strani kritikov in zaslu\xc5\xbeil veliko denarja. Kljub temu, da je bil film Zyzzyx Road posneta v letu 2004, do leta 2006 ni iz\xc5\xa1la. Kritiki so mu dodelili naslov najslab\xc5\xa1e prodajanega filma vseh \xc4\x8dasov. Od leta 2007 jo je revija FHM dvakrat uvrstila na svoj seznam\xc2\xa0\xc2\xbb100 naprivla\xc4\x8dnej\xc5\xa1ih \xc5\xbeensk na svetu.\xc2\xab_NEWLINE_16. septembra 2007 je bila Katherine Heigl nagrajena z nagrado Emmy za\xc2\xa0\xc2\xbbnajbolj\xc5\xa1o stransko igralko v dramski seriji\xc2\xab\xc2\xa0za svojo vlogo Izzie Stevens v seriji Talenti v belem. V svojem zahvalnem govoru je dejala, da \xc5\xa1e njena mama ni verjela, da bo nagrado zares prejela in da so jo morali, ko so jo poklicali na oder, cenzurirati, saj je, ko se je za\xc4\x8dela zavedati zmage, zavpila:\xc2\xa0\xc2\xbbDrek!\xc2\xab Pred tem je popravila voditeljico Rebecco Riedy, ki je foneti\xc4\x8dno narobe izgovorila njen priimek, preden je Kylea Chandlerja nagradila z nagrado za\xc2\xa0\xc2\xbbnajbolj\xc5\xa1ega stranskega igralca v miniseriji ali filmu\xc2\xab. Poleg Jamesa Marsdena je zaigrala v filmu Vedno pri\xc4\x8da, nikoli nevesta, ki je iz\xc5\xa1el januarja 2008._NEWLINE_Katherine Heigl je spletna stran AskMen.com proglasila za Najbolj za\xc5\xbeeljeno \xc5\xbeensko leta 2008._NEWLINE_V javnosti so se leta 2008 pojavile govorice, da bo Katherine Heigl med sezono, ki bo potekala v letih 2008 in 2009, zapustila serijo Talenti v belem. Govorice so se spro\xc5\xbeile, ker je zavrnila ponudbo, da njeno ime napi\xc5\xa1ejo na Emmyja, za katerega je bila nominirana igralska zasedba televizijske serije in ker je v tistem \xc4\x8dasu snemala filmsko upodobitev knjige Carolyn Jessop, Escape. Shonda Rhimes, producentka Talentov v belem, je dejala, da je dejanje Katherine Heigl ni u\xc5\xbealilo in priznala, da se bo med sezono njen lik Izzy manj pojavljal, saj je Heiglova prosila za la\xc5\xbeje delo. Kakorkoli \xc5\xbee, kljub temu, da so nekateri poro\xc4\x8dali o nezadovoljstvu Katherine Heigl s prej\xc5\xa1njo sezono ter da je predlagala, da bi njen lik umrl, je ABC potrdil, da bo igrala tudi v \xc5\xa1estih sezoni serije._NEWLINE_V letu 2009 je Katherine Heigl poleg Gerarda Butlerja zaigrala v filmu Grda resnica, ki se je premierno predvajal 24. julija tistega leta._NEWLINE_Potem, ko je Katherine Heigl kon\xc4\x8dala s snemanjem Lionsgateovega trilerja Morilci poleg Ashtona Kutcherja, je ta iz\xc5\xa1el 4. junija 2010. Podpisala je pogodbo za igranje v dramskem filmu Life As We Know It. Film Life As We Know It govori o \xc5\xbeenski in mo\xc5\xa1kem, katerih najbolj\xc5\xa1i prijatelj umre v prometni nesre\xc4\x8di. Po tragediji skupaj skrbita za njegovo osirotelo h\xc4\x8der. Film bo re\xc5\xbeiral re\xc5\xbeiser filma Mestece za vedno, Greg Berlanti._NEWLINE_Katherine Heigl bo imela v \xc5\xa1esti sezoni serije Talenti v belem dobila ve\xc4\x8djo vlogo. Kakorkoli \xc5\xbee, 11. marca leta 2010 naj bi Heiglova zamudila na delo, zaradi \xc4\x8desar sta se s Shondo Rhimes dogovorili za prekinitev pogodbe. Zadnji\xc4\x8d se je v seriji pojavila 21. januarja 2010. Katherine Heigl je povedala, da na odlo\xc4\x8ditev ni vplivalo to, da bi se rada osredoto\xc4\x8dila na svojo filmsko kariero, vendar to, da si je \xc5\xbeelela ve\xc4\x8d \xc4\x8dasa pre\xc5\xbeiveti s svojo dru\xc5\xbeino.\n_START_SECTION_\nZaslu\xc5\xbeek\n_START_PARAGRAPH_\nKatherine Heigl je veliko finan\xc4\x8dne podpore za\xc4\x8dela pridobivati \xc5\xa1ele s filmom Napumpana (2007). Film je v Zdru\xc5\xbeenih dr\xc5\xbeavah Amerike zaslu\xc5\xbeil 148.761.765 $, od \xc4\x8desar je ona zaslu\xc5\xbeila 300.000 $. \xc5\xa0e ve\xc4\x8d denarja je zaslu\xc5\xbeila s filmom Vedno pri\xc4\x8da, nikoli nevesta (2008), za katerega so jo pla\xc4\x8dali 6 milijonov $.\n_START_SECTION_\nFeminizem\n_START_PARAGRAPH_\nKljub vztrajnim trditvam Heiglove, da je\xc2\xa0\xc2\xbbprecej dolgo\xc4\x8dasna ... zares\xc2\xab, jo je Movie Entertainment ozna\xc4\x8dil za kompleksno individualistko z veliko kontrasti, saj je\xc2\xa0\xc2\xbbbiv\xc5\xa1i fotomodel s strogimi feministi\xc4\x8dnimi na\xc4\x8deli\xc2\xab\xc2\xa0in\xc2\xa0\xc2\xbbigralka, poznana po svojih dramskih vlogah, ki pa si \xc5\xbeeli snemati komedije\xc2\xab._NEWLINE_Veliko medijev (revije, kot so na primer New York, The New Yorker, Slate, The Los Angeles Times, USA Today, The Guardian, Vanity Fair in People) so pritegnile njene prito\xc5\xbebe \xc4\x8dez re\xc5\xbeiserja in producenta Judda Apatowa in njegov film Napumpana, saj naj bi bil ta film seksisti\xc4\x8den. Katherine Heigl so ozna\xc4\x8dili za potencialno pomembno in samozavestno sodobno zagovornico pravic \xc5\xbeensk._NEWLINE_V intervjuju z revijo Vanity Fair je kot ena izmed glavnih igralk v uspe\xc5\xa1nici Napumpana Katherine Heigl priznala, da je ob delu z Apatowom in Rogenom u\xc5\xbeivala ter da ji je tudi kon\xc4\x8dna razli\xc4\x8dica filma po trdem delu v\xc5\xa1e\xc4\x8d. Film je ozna\xc4\x8dila za\xc2\xa0\xc2\xbbnekoliko seksisti\xc4\x8den\xc2\xab, saj \xc5\xbeenske\xc2\xa0\xc2\xbbnaslika kot radovedne, brez smisla za humor in nespro\xc5\xa1\xc4\x8dene, mo\xc5\xa1ke pa kot ljube\xc4\x8de, jezikave in zabavne ljudi.\xc2\xab V svoji oceni filma je za revijo The Guardian humorist Joe Queenan napisal, da je Napumpana\xc2\xa0\xc2\xbbzadnji film v novi zvrsti romanti\xc4\x8dnih komedij, v katerih se nepopularen junak spoprijatelji s \xc4\x8dudovito, uspe\xc5\xa1no \xc5\xbeensko.\xc2\xab_NEWLINE_Katherine Heigl je s svojimi komentarji spodbudila veliko reakcije v medijih, predvsem zaradi osebnih napadov, v katerih so jo imenovali za\xc2\xa0\xc2\xbbnehvale\xc5\xbeno izdajalko\xc2\xab,\xc2\xa0\xc2\xbbhipokriti\xc4\x8dno\xc2\xab\xc2\xa0in\xc2\xa0\xc2\xbbsamozavestno, nepotrpe\xc5\xbeljivo \xc5\xbeensko, ki se kmalu naveli\xc4\x8da \xc4\x8dakanja, da jo fant zasnubi\xc2\xab, v nekaterih primerih pa so kritizirali tudi njeno versko prepri\xc4\x8danje in zasebna razmerja. Katherine Heigl je svoje pripombe na to pojasnila v intervjuju z revijo People:\xc2\xa0\xc2\xbbMoj motiv je, da \xc5\xbeenske, kakr\xc5\xa1na sem jaz, spodbujam k temu, da filmov ne jemljejo preve\xc4\x8d resno in da se spomnijo, da je vse skupaj samo dolgo\xc4\x8dasna komedija. Kljub temu, da stojim za svojimi mo\xc5\xbenostmi, sem prepri\xc4\x8dana, da sem se zaradi tega osredoto\xc4\x8dila na svoje izku\xc5\xa1nje v filmski industriji.\xc2\xab_NEWLINE_Revija The Guardian je njene komentarje ozna\xc4\x8dil za\xc2\xa0\xc2\xbbprecej izzivalne, Heiglova pa je nehvale\xc5\xbena in izdajalska. Nekateri ljudje so celo predlagali, da ne bi nikoli ve\xc4\x8d delala.\xc2\xab\xc2\xa0Pripombe, ki jih je javnost dajala v preteklosti pa se niso le izkazale za napa\xc4\x8dne temve\xc4\x8d s promocijo in ogla\xc5\xa1evanjem vplivale na kariero Katherine Heigl._NEWLINE_Po izidu filma Vedno pri\xc4\x8da, nikoli nevesta je revija New York Post pokazala nekaj razo\xc4\x8daranja zaradi neskladnosti Katherine Heigl, ki je prej zaigrala samo v komedijah, v katerih je bila\xc2\xa0\xc2\xbbnajbolj za\xc5\xbeeleno dekle v filmu\xc2\xab, s trivialnostjo tega filma. Revija New York Post je bila mnenja, da bi se Katherine Heigl bolje ujela\xc2\xa0\xc2\xbbz \xc5\xbeenskimi re\xc5\xbeiserkami, kot na primer Kimberly Peirce (Fantje ne jo\xc4\x8dejo) ali Tamara Jenkins (Popolni divjaki) ...\xc2\xab.\n_START_SECTION_\nProjekti za za\xc5\xa1\xc4\x8dito \xc5\xbeivali\n_START_PARAGRAPH_\nKatherine Heigl je v ve\xc4\x8d projektih sodelovala z organizacijo Best Friends Animal Society, vklju\xc4\x8dno z njihovim programom Pup My Ride. Program je transportiral male pse iz zaveti\xc5\xa1\xc4\x8d, kjer ve\xc4\x8dino \xc5\xbeivali pobijejo v druge dele ZDA, kjer za tak\xc5\xa1ne pse poskrbijo bolje. Njena udele\xc5\xbeba tega projekta je organizaciji Best Friends dodelila sredstva, s katerimi lahko tak\xc5\xa1en projekt organizirajo vsako leto._NEWLINE_Katherine Heigl in njena mama Nancy sta ustvarili dobrodelno organizacijo Hounds of Hope, ki je del organizacije Jason Debus Heigl Foundation. Organizacija je bila ustvarjena v \xc4\x8dast bratu Katherine Heigl, ki je pri petnajstih leta 1986 umrl v prometni nesre\xc4\x8di. Njena organizacija Hounds of Hope re\xc5\xa1uje ve\xc4\x8dje pse z vedenjskimi problemi iz zaveti\xc5\xa1\xc4\x8d, kjer ve\xc4\x8dino tak\xc5\xa1nih primerov pobijejo. Pse preko organizacije strenirajo in druga\xc4\x8de prilagodijo, da so primerni za ponovno nastanitev v domovih._NEWLINE_Od leta 2009 ima Katherine Heigl tudi sama v lasti \xc5\xa1est psov.\n_START_SECTION_\nZasebno \xc5\xbeivljenje\n_START_PARAGRAPH_\nV \xc4\x8dasu, ko je snemala televizijsko serijo Roswell, leta 1999, je Katherine Heigl hodila s soigralcem, Jasonom Behrom. Par se je tudi zaro\xc4\x8dil, vendar se nazadnje nista nikoli poro\xc4\x8dila._NEWLINE_Katherine Heigl se je junija 2006 zaro\xc4\x8dila s pevcem Joshom Kelleyjem, s katerim se je spoznala na snemanju njegovega videospota\xc2\xa0\xc2\xbbOnly You\xc2\xab. Poro\xc4\x8dila sta se 23. decembra 2007 v Park Cityju, Utah. Med snemanjem oddaje Live With Regis and Kelly je Katherine Heigl dejala, da sta se z Joshom Kelleyjem odlo\xc4\x8dila, da pred poroko ne bosta \xc5\xbeivela skupaj:\xc2\xa0\xc2\xbbMislim, da si \xc5\xbeelim nekaj prihraniti za pravi zakon ... \xc5\xbeelim si, da bi nekaj naredilo pravi zakon druga\xc4\x8den od izvenzakonske zveze.\xc2\xab_NEWLINE_9. septembra 2009 sta Katherine Heigl in Josh Kelley potrdila, da bosta posvojila dojen\xc4\x8dka iz Ju\xc5\xbene Koreje. Pozneje tistega meseca sta posvojila deklico s posebnimi potrebami, ki sta jo poimenovala Nancy Leigh (po mami in sestri Katherine Heigl) ter ji nadela vzdevek Naleigh."